ร้านนี้เป็นร้านกาแฟที่เห็นแล้วสะดุดตามาก เพราะว่าสีของร้านนี้เนี่ยเจ็บสุดๆ ร้านน่ารัก สีสันสดใส สาวๆที่ชอบถ่ายรูปน่าจะปลื้มกันนะคะ เพราะว่าเค้ามีมุมให้ถ่ายรูปเยอะมากจริงๆ จริงๆเรียกได้ว่าถ่ายได้ทุกมุมเลยนะ เพราะว่าร้านเค้าสวยน่ารักทั้งร้านเลย ทั้งโต๊ะ เก้าอี้ รวมไปถึงของตกแต่งต่างๆ ก็หยิบจับเอามาเป็นพรอพได้หมด เมนูที่นี่ไม่ได้มีแค่เครื่องดื่มนะคะ มีทั้งของคาวของหวานเลย ส่วนเครื่องดื่มก็มีให้เลือกทั้งชา กาแฟ นม สมูทตี้ เมนูโซดา เยอะเลยค่ะ เราสั่งโอรีโอคาราเมล กับสตรอว์เบอร์รี่โซดา รสชาติเครื่องดื่มถือว่าผ่านใช้ได้เลยค่ะ ถัดมาเป็นของคาวบ้าง เราสั่งสปาเกตตี้ครีมแฮมเห็ดค่ะ ส่วนเพื่อนสั่งสปาเกตตี้ขี้เมาทะเล ของเรานี่อร่อยใช้ได้เลยค่ะ ของเพื่อนเราไม่ได้ชิม แต่เพื่อนบอกอร่อยถูกใจเหมือนกันค่ะ ไม่เผ็ดมาก ทานได้สบายๆ ส่วนของหวานเราสั่งช้อคโกแลตลาวามากินด้วยกันกับเพื่อน จริงๆอยากสั่งอย่างอื่นอีก แต่ไม่ไหวละ อิ่มเกิน สรุปโดยรวมเลยนะ บอกเลยว่าตกหลุมรักร้านนี้เข้าอย่างจังเลย ทั้งดีไซน์การตกแต่งร้าน รสชาติอาหาร เครื่องดื่ม ขนม ราคา บริการ เวิร์กหมด ให้สิบเต็มสิบเลย